钦定古今图书集成/明伦汇编/氏族典/第529卷 > 郭曜
## 钦定古今图书集成/明伦汇编/氏族典/第529卷 > 郭曜

按《唐书郭子仪传》：“子仪子曜，性沉静，资貌瑰杰。累从
节度府辟署，破敌有功，为开阳府果毅都尉。至德初，
推子仪功，授卫尉卿，累进太子詹事，太原郡公。子仪专征伐，曜留治家事，少长无间言，以朴简自处，迁太
子少保。子仪薨，居丧以礼。疾甚，或劝茹葱薤，终不属
口。建中三年卒，赠太子太傅，谥曰孝。”